Q&A

ที่ตั้ง : อโศก อยู่ในซอยระหว่างร้าน Shori อาหารญี่ปุ่น กับ 7-11 ตรงข้าม รพ. รัตนินทร์

สไตล์ร้าน : บาร์ มีอาหารฝรั่งนิดหน่อย เน้นค็อกเทล และเหล้าต่างๆ

เครื่องดื่ม : บาร์เทนเดอร์ที่นี่ตั้งใจชง มีเทคนิคลูกเล่นมองเพลินดี น่านั่งนานๆ
- Southern Side 390 บาท รสออกเปรี้ยวจัด เหล้าไม่แรง คล้าย Mojito 
- Connoisseur Sazerac 420 บาท มี absinthe เป็นส่วนประกอบแต่บาร์เทนเดอร์รินเขย่าวนๆเคลือบแก้วแล้วเททิ้งเอาแต่กลิ่นคล้ายๆลูกอมแฮกกับสมุนไพร รสของแก้วนี้ขมๆแรงๆ
- Ardbeg เหล้าขวดสั่งเป็นแก้ว แพงหน่อย 650 บาท แต่หอมดีมาก ถูกใจ เป็นกลิ่นรมควัน ละเลียดจิบหน่อย

สามารถสั่งเครื่องดื่มรสที่ชอบได้ เช่น กาแฟ วนิลา อยากได้หวานเปรี้ยวบอกบาร์เทนเดอร์ แต่แนะนำให้ถามราคาต่อแก้วก่อน เพราะราคาไม่เท่ากัน บางอย่างแพงมาก บางอย่างก็ปกติ ผมลองสั่งนอกเมนู ถ้าเป็นค็อกเทล จะอยู่ที่ราคา 350 – 450 บาท 